CELEX: 62018CN0085
Language: el
Date: 2018-02-08 00:00:00
Title: Υπόθεση C-85/18: Αίτηση προδικαστικής αποφάσεως την οποία υπέβαλε το Judecătoria Oradea (Ρουμανία) στις 8 Φεβρουαρίου 2018 — CV κατά DU

30.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/14
            
         Αίτηση προδικαστικής αποφάσεως την οποία υπέβαλε το Judecătoria Oradea (Ρουμανία) στις 8 Φεβρουαρίου 2018 — CV κατά DU
   (Υπόθεση C-85/18)
   (2018/C 152/15)
   Γλώσσα διαδικασίας: η ρουμανική
   
      Αιτούν δικαστήριο
   
   Judecătoria Oradea
   
      Διάδικοι στην υπόθεση της κύριας δίκης
   
   
      Ενάγων: CV
   
      Εναγομένη: DU
   
      Προδικαστικά ερωτήματα
   
   
               1)
            
            
               Πρέπει ο όρος «συνήθης διαμονή», κατά το άρθρο 8, παράγραφος 1, του κανονισμού 2201/2003 (1), να ερμηνευθεί υπό την έννοια ότι η συνήθης αυτή διαμονή αντιστοιχεί στον τόπο όπου το τέκνο έχει σε ορισμένο βαθμό ενσωματωθεί σε ένα κοινωνικό και οικογενειακό περιβάλλον, ανεξάρτητα από την ύπαρξη δικαστικής αποφάσεως έχουσας εκδοθεί σε άλλο κράτος μέλος, μετά τη μετακόμιση του τέκνου με τον πατέρα του στο έδαφος του κράτους όπου ο ανήλικος έχει ενσωματωθεί σε αυτό το κοινωνικό και οικογενειακό περιβάλλον; Ή, σε αυτή την περίπτωση, πρέπει να εφαρμοστούν οι διατάξεις του άρθρου 13 του κανονισμού 2201/2003, οι οποίες κατοχυρώνουν τη βασιζόμενη στην παρουσία του τέκνου διεθνή δικαιοδοσία;
            
         
               2)
            
            
               Ασκεί επιρροή για τον καθορισμό της συνήθους διαμονής το γεγονός ότι ο ανήλικος έχει την ιθαγένεια του κράτους μέλους στο οποίο είναι εγκατεστημένος με τον πατέρα του, ενώ οι γονείς του έχουν μόνο τη ρουμανική ιθαγένεια;
            
         
      (1)  Κανονισμός (ΕΚ) αριθ. 2201/2003 του Συμβουλίου, της 27ης Νοεμβρίου 2003, για τη διεθνή δικαιοδοσία και την αναγνώριση και εκτέλεση αποφάσεων σε γαμικές διαφορές και διαφορές γονικής μέριμνας ο οποίος καταργεί τον κανονισμό (ΕΚ) αριθ. 1347/2000 (ΕΕ 2003, L 338, σ. 1).